ตลาดหุ้นเอเชียผันผวนภาคบ่ายวันนี้ เหตุวิตกมาตรการแบงก์ชาติจีนไร้ผล
ตลาดหุ้นเอเชียเคลื่อนไหวทั้งในแดนบวกและลบในการซื้อขายภาคบ่ายวันนี้ เนื่องจากตลาดยังมีความกังวลว่า การปรับลดอัตราดอกเบี้ยและสัดส่วนการกันสำรองของธนาคารกลางจีน ยังไม่เพียงพอต่อการกระตุ้นเศรษฐกิจของประเทศที่ชะลอตัวลง และไม่สามารถสกัดแรงเทขายได้ โดยตลาดหุ้นบางประเทศดีดตัวขึ้น แต่ตลาดหุ้นจีนยังคงผันผวน
26 ส.ค. 2558

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบในการซื้อขายภาคบ่ายวันนี้ เนื่องจากตลาดยังมีความกังวลว่า การปรับลดอัตราดอกเบี้ยและสัดส่วนการกันสำรองของธนาคารกลางจีน ยังไม่เพียงพอต่อการกระตุ้นเศรษฐกิจของประเทศที่ชะลอตัวลง และไม่สามารถสกัดแรงเทขายได้ โดยตลาดหุ้นบางประเทศดีดตัวขึ้น แต่ตลาดหุ้นจีนยังคงผันผวน
ดัชนีฮั่งเส็งเพิ่มขึ้น 38.84 จุด หรือ 0.18% ปิดภาคเช้าที่ 21,443.80 จุด ดัชนี FBMKLCI ตลาดหุ้นมาเลเซียปิดภาคเช้าที่ 1,576.21 จุด เพิ่มขึ้น 12.27 จุด, +0.78%
นักวิเคราะห์ กล่าวว่า เอเชียยังคงเป็นศูนย์กลางของความผันผวนที่เกิดขึ้นในตลาดเมื่อเร็วๆนี้ ความกังวลเรื่องภาวะวิกฤตที่เกิดขึ้นในอดีตคงจะเกิดขึ้นอีก ดังนั้น เสถียรภาพในตลาดจะเกิดขึ้นได้ก็จากภูมิภาคเอเชีย ทั้งนี้ การปรับตัวลงของตลาดหุ้นจีนและญี่ปุ่นบ่งชี้ว่า ความเชื่อมั่นของนักลงทุนมีผลต่อการเคลื่อนไหวในตลาด
เมื่อวานนี้ ธนาคารกลางจีนประกาศปรับลดอัตราดอกเบี้ย และอัตราการกันสำรองของธนาคารพาณิชย์ (RRR)  เพื่อรับมือกับแรงกดดันเศรษฐกิจช่วงขาลง